Kodi mungatani mutakhala kuti mwalowa nawo mpikisano wothamanga ndiye mukuuzidwa kuti inuyo nokha muyenera kuthamanga mutamangidwa miyendo? Mwina mungakhumudwe chifukwa mungaone kuti akukusankhani. Ndi mmenenso anthu mamiliyoni ambiri amamvera anthu ena akamawasankha chifukwa cha mtundu wawo kapena zinthu zina. Iwo amapsa mtima akaona kuti anthu ena akuwalepheretsa kupeza ntchito, kukhala ndi nyumba, kuchita maphunziro enaake ndi zinthu zina zofunika.